Þórarinn er með nýjan pítsustað á prjónunum Helgi Vífill Júlíusson skrifar 1. maí 2019 08:30 Þórarinn Ævarsson hefur lengi gegnt starfi framkvæmdastjóri IKEA á Íslandi . Fréttablaðið / Ernir Þórarinn Ævarsson , fyrrverandi framkvæmdastjóri IKEA , vinnur að því að opna pitsukeðju , samkvæmt heimildum Markaðarins . Hann vildi ekki tjá sig um málið í samtali við blaðið . Þórarinn kom að stofnun Domino‘s árið 1993 og veitti fyrirtækinu forystu á árunum 2000 til 2005 . Hann hefur því áður byggt upp pitsukeðju og þekkir því vel til rekstrar stærsta keppinautarins ef af verður . Ekki er vitað á hvaða sérleyfi hann hefur augastað . Á meðal fjögurra stærstu pitsukeðja í heimi eru tvær ekki með pitsustað hérlendis , það er Papa John‘s og Little Cesars . Domino‘s og Pizza Hut skipa sama lista en keðjurnar eru þegar með starfsemi hér á landi . Þórarinn sagði nýverið starfi sínu lausu sem framkvæmdastjóri IKEA . Hann gegndi því starfi frá árinu 2006 og var síðasti dagurinn hans í því starfi í gær . Í IKEA er til sölu pitsudeig sem byggist á sambærilegri uppskrift og Þórarinn notaði hjá Domino‘s á sínum tíma . Hefur starfað hjá sænska verslunarrisanum í fjölda ára .